Sellaɣ i kra n tlawin n taddart hedrent, muqlent-iyi-d s lemɣiḍat : - ( ad inâel rebbi Qassi ɣef sebba-ines, tucbiḥt am tagi teqqen ɣer taḥkayt-agi) simal yemma tḥekku-d, fehmeɣ ayɣer nekk maci am taḥdayin nniḍen, ulama d nekk akk i icebḥen gar teḥdayin n taddart, meɛna ulac anwa ayi-d-iqeṣden i zzwaǧ wa ad yessusem lhedra n lɣaci, ayen yuran ɣef wenyin, sebba-ines d wiyaḍ, tegguma ad temḥu, yemma teḥka-d aṭas, tenna-d d akken, tenzef (souffert), ilusan-is bɣan ad tt-sufɣen seg wuxxam wa ad as-awin ayla-s d warraw-is.